लिभरपुल बराबरीमा रोकियो
ब्राइटन र लिभरपुलबीच इंग्लिस प्रिमियर लिगमा शनिबार भएको खेल १–१ को बराबरीमा टुंगेको छ । नाटकीय र विवादास्पद सावित खेलमा ब्राइटनले इन्ज्युरी समयको तेस्रो मिनेटमा ‘भार’ को मद्दतले पेनाल्टी पाएको थियो र त्यसलाई पास्कल ग्रसले गोलमा परिणत गरे । 
लन्डन — ब्राइटन र लिभरपुलबीच इंग्लिस प्रिमियर लिगमा शनिबार भएको खेल १–१ को बराबरीमा टुंगेको छ । नाटकीय र विवादास्पद सावित खेलमा ब्राइटनले इन्ज्युरी समयको तेस्रो मिनेटमा ‘भार’ को मद्दतले पेनाल्टी पाएको थियो र त्यसलाई पास्कल ग्रसले गोलमा परिणत गरे । यसअघि लिभरपुलले डिएगो जोटाले ६० औं मिनेटमा गरेको गोल मद्दतले अग्रता लिएको थियो । लिरभपुलका दुई गोललाई ‘भार’ मान्यता दिएन । पहिलो हाफमा मोहम्मद सलाह र दोस्रो हाफमा साडियो मानेको गोललाई अफ–साइड दिइएको थियो । ब्राइटनले खेलको सुरुमै पेनाल्टीको अवसर पाएको थियो । तर निल मउपेयी २० औं मिनेटमा गोल गर्न चुके । बराबरीका बाबजुत लिभरपुल कम्तीमा एक दिनका लागि अंक तालिकाको शीर्ष स्थानमा उक्लेको छ र यसको १० खेलबाट २१ अंक भएको छ । ब्राइटनको १० खेलबाट १० अंक भएको छ र १६ औं स्थानमा रह्यो । 